JohanHeinsen/ENO huggingface dataset:
Ribe Stifts Adresseaviser, 1843-07-31
Udenlandske Efterretninger. J Spanien synes en afgjørende Træfning snart at maatte finde Sted i Nærheden af Madrid. Jnsurgent Generalen Aspiroz er rykket frem til Egnen af Madrid, og hans Fortropper rekognoscerede d. 12. Juli indtil Nationalgardens Forposter ved Jernporten. D. 15, ankom ogsaa Narvaez for Madrid, der er bleven opfordret til at aabne sine Porte inden d. 17. da man ellers vilde storme Staden. Paa denne Opfordring skal Municipalitetet have svaret, at Staden, forblev neutral, og at dens Porte ikke bleve aabnede for Borgerkrigen er tilendebragt. En lille Træfning havde fundet Sted udenfor Madrid, hvor der hersker den største Forvirring, og en lille Afdeling Nationalgarder er gaaet over til Jnsurgenterne. D. 17, rykkede Narvaez med sin hele Styrke mod Generalerne Sevane og Zurbano, der vare ilede ned fra Norden, rimeligviis for at undsætte eller beskytte Madrid og støde sammen med Espartero, der nu ogsaa skal være ankommen til Nærheden af Hovedstaden. Ogsaa Jnsurgentgeneralen Serrano rykker fra Saragossa, der endnu ikke har erklæret sig for Jnsurrektionen, mod Madrid. Esparteros Stridskræfter med de under Sevane, Zurbano og van Halen staaende Tropper samt Nationalgarden i Madrid anslaaes til 50,000 Mand, medens Narvaez, Aspiroz, Serrano, Roncali- og Prim kun have en Styrke af 35,000 Md. Ogsaa i Madrid er opdaget et Oprørskomplot, der d. 9. Juli havde sat Staden i stor Fare, idet en Deel af de Sammensvorne om Natten vilde have lagt Jld til 150 Centner Krudt, der gjemmes under Maleri museet; dette Forehavende blev imidlertid opdaget i rette Tid.
Ribe Stifts Adresseaviser, 1843-07-31
Indenlandske Efterretninger. J Nykjøbing paa Falster, hvortil Deres Majestæter, ankom forrige Torsdag Aften Kl. 11 1/2, bleve de ved Jndkjørselen modtagne af Borgermesteren tilligemed Borgerrepræsentanterne, der ledsagede D. M. gjennem den illuminerede By til Stiftamtmandens Bolig, hvor, blandt Andre, Byens Embedsmænd vare tilstede, hvilke det behagede D. M. at lade sig forestille.
Ribe Stifts Adresseaviser, 1843-07-31
Fredagen d. 21. inspicerede Kongen Byens offentlige Anstalter og tog, iblandt Andet, Havnen og det Kjøbmand Sidenius tilhørende Skibsværft i allernaadigst Øiesyn, om Aftenen bragtes D. M. et Fakkeltog af endeel af Omegnens Bønder, hvorved en Sang blev afsjungen. Løverdag Morgen excercerede Byens Borgercorps, der er smukt uniformeret og vel øvet, samt Brandcorpset, hvorefter Hs. Maj. reiste til Lolland, hvor Nysted og Saxkøbing inspiceredes, og et kort Besøg aflagdes paa Aalholm. Aftenen tilbragte Hs. M. paa Engestofte og retournerede først silde til Nykjøbing. Paa Grund af det daarlige Veir gjorde Hs. M. Dronningen ikke denne Tour medOm Søndagen bivaanede Hs. Maj. Gudstjenesten, hvorved Biskoppen i Stiftet, Dr. Brammer, første Gang prædikede for sin nye Menighed. Efter Gudstjenesten foretog Kongen en Tour med Dampskibet Ægir for at besee nogle af de kgl. Skove paa Guldborg og en af 12 Bønder paa egen Regning foretagen Jnddæmning af c. 1,020 Tdr. Land ved Waalse, hvoraf Størstedelen allerede er opdyrket. Om Aftenen overværredes et i Anledning af D. M. Nærværelse arrangeret Bal i en udenfor Byen beliggende Lysthave. Mandag Morgen forlode D. M. Nykjøbing, for, efterat have inspiceret Maribo og Bandholm, samt aflagt et Besøg paa Knuthenborg, at begive sig til Juellinge. (Aftenbl.) Som Supplement til sine tidligere Beretninger og Kongeparrets Ophold i Nykjøbing tilføier "Berl. T. Følgende: "Jdag Formiddag har Hs. Maj. Dronningen befundet sig saa vel, at hun har kunnet besøge Asylet, hvor hun modtoges af Formanden, Hr. Catechet Schierning, med en kort Tale og af Børnene med en Sang. Efterat have underholdt sig med den tilstedeværende Bestyrelse og Jndretningen og tilkjendegivet sin Tilfredshed med samme, forlod Hds. Maj. Asylet, og kort efter var en talrig Menneskemængde ved Havnen Vidner til D. M.s Bortreise. Det gjorde et dybt Jndtryk paa Alle, da Hs. Maj. ved Afskeden med sin kraftige Stemme udtalte sin hjertelige Tak for de Beviser paa Kjærlighed og Hengivenhed, som her ere givne ham, og som han lovede ikke at glemme. Et kraftigt og længe vedholdende Hurra lød hen over Sundet, medens Alles Blik fulgte den kongelige Baad til Færgebroen paa Lolland. Fra Ægir" og fra Byen saluteredes med Kanonskud, som bragte de kongelige Reisende vor sidste Hilsen."
Ribe Stifts Adresseaviser, 1843-07-31
Hs. K. H. Kronprindsen ankom forrige Løverdag Morgen til Jndløbet af Svendborg Sund med Lyst kutteren "Neptun". Søndag Morgen forlod Hs. K. Høihed atter Sundet og afgik til Assens, for derfra at begive sig til Frederiksgave, hvor Hs. K. H. Kronprindsessen fortiden opholder sig. (St. A.)
Ribe Stifts Adresseaviser, 1843-07-31
Mandag Eftermiddag ankom D. K. H. Kronprindsen og Kronprindsessen til Odense. (Hp. A.)
Ribe Stifts Adresseaviser, 1843-07-31
D. 24 de udbredte sig i Kbhvn. det Rygte, at Rusland og Preussen have, i Anledning af Prinds Frederik af Hessens Formæling med Storfyrstinde Alexandra Nicolajewna, garanteret den danske Krone Hertugdommene Slesvig og Holsteen, hvorimod Hessen skal overdrages det augustenborgske Fyrstehuus. som Vederlag for mulige Arvekrav paa Hertugdommene. Tiden skal oplyse, hvorvidt dette, med Hensyn til vore gjærende Tendentser til Statsopløsning ikke ubehagelige, Rygte er sandt. (Duvk.)
Ribe Stifts Adresseaviser, 1843-07-31
Under 12. ds. er udkommet en Plakat, hvorved befales. Naar der er givet en Kreditor Udlæg i Løsøre, hvori Udlæg til Forauktionering forhen er givet en Anden, saa er han berettiget til at opfordre denne ældre Udlægshaver til at foranstalte det Udlagte bortsolgt ved Auktion, og saafremt denne ikke i det seneste inden 3 Maaneder fra den Tid, Opfordringen er skeet, foranstalter det i saa Henseende Fornødne, staaer det til den sidste Udlægshaver at lade Godset forauktionere. Dog bør i dette Tilfælde de af Auktionen flydende Omkostninger ikke komme den ældre Udlægshaver til Skade, og bliver Beløbet at anvende tilhans Fyldestgiørelse, forinden Noget kan komme den yngre Udlægshaver tilgode, ligesom og hiin Første maa være berettiget til, derfor at fordre Sikkerhed, samt til at modsætte sig saadanne Auktionsvilkaar, som kunde være til Hinder for Godsets fordeelagtige Realisation.
Ribe Stifts Adresseaviser, 1843-07-31
Efter Andragende fra Professor Dr. Otto og efter Cancelliets Forestilling om at Forbedringshuusfangen. Adolph Heinrich Timrodt, der, ifølge Høiesteretsdom af 8 Marts d. A., er indsat til Arbeide i Forbedringshuset i 2 Aar, maatte, som Belønning for at have forhindret, at det af Rasphuusfangen Jørgen Christian Christensen under 19. April sidstleden imod Prof. Otto rettede Mordattentat kom til Udførelse, benaades med Frihed, har det behaget Hs. Maj. under 14 de, at resolvere saaledes: "J Betragtning af det Forhold, Forbedringshuusfange A. H. Timrodt har udviist i den i vort Cancellies allerunderdanigste Forestilling ommeldte Anledning, skjænke vi bemeldte Fange Løsladelse af Straffeanstalten." (B. T.)
Ribe Stifts Adresseaviser, 1843-07-31
Kancelliet har foranstaltet, at Redaktøren af "Fædrelandet, tiltales for Artikler i bemældte Blads Nr. 1303 og 1304.
Ribe Stifts Adresseaviser, 1843-07-31
Ved Hof= og Stadsretten henstaaer for Tiden en Justitssag imod en Jordemoder i Kbhvn., der actioneres for at have fordrevet Fostere. Til hvilken Grad hun har gjort sig skyldig i denne Forbrydelse vil indsees deraf, at det under Sagen, hvorunder endnu et Par Personer ere tiltalte, saavidt vides, er oplyst, at hun i et Decennium i Gjennemsnit hver Uge har fordrevet eet Foster, saaledes at disses Antal udgjør omtrent et Beløb af 500. (Aftenbl.)
Ribe Stifts Adresseaviser, 1843-07-31
Det vil erindres, at Etatsr. Schrader i Haderslev efter dertil erholdt fri Proces i sin Tid anlagde en Jnjuriesag mod Corsarens"Redacteur, Exam. Jur. Graae – denne Sag er i disse Dage bleven paakiendt
Ribe Stifts Adresseaviser, 1843-07-31
af Hof= og Stadsretten, som, idet den har taget Jndstævntes derom nedlagte principale Paastand til Følge har afviist Sagen, der fandtes af Schrader uberettiget at være paabegyndt uden foregaaende forsøgt Mægling ved Forligelsescommissionen. (B. T.)¬
Ribe Stifts Adresseaviser, 1843-07-31
J Kbhvns Borgerrepræsentanters Møde d. 20ds. forelagde Grosserer Meinert et Forslag om deres For handlingers Offentlighed, hvorom besluttedes en Komitees Nedsættelse som kun havde 3 Stemmer imod sig (Ussing, Haagen og O. Müller), af hvilke Ussing, hvis Taler om Offentlighed i Statshuusholdningen endnu ikke ere glemte, især udmærkede sig og henledede Opmærksomheden paa Beskaffenheden af det Publikum, der vilde indfinde sig, hvis Dørrene aabnedes, hvilket han meente især vilde bestaae af Folk (Journalister,), der kun vilde opsnappe det Pebrede i Forhandlingerne, ja, som ikke vilde nøies med Peberet, men søge "Cajennepeberet" i dem, for dermed at underholde deres Publikum.
Ribe Stifts Adresseaviser, 1843-07-31
Jntet har i Kbhvn, i lang Tid opvakt saadan Sensation, som Kancelliets Forbud mod det skandinaviske Samfunds Tilværelse. Selskabet, som allerede talte mange høitstaaende og anseete Dannemænd i dets Midte, ventede mindst et saadant Skridt, saameget mindre som det ansaae sine vedtagne Love og Hensigter for aldeles lovlige. J Tydskland, hvor en lignende Stræben bestaaer for stedse meere at fremme de literære og sociale Samkvem mellem de forskjellige Stater, have Fyrsterne i den senere Tid selv taget kraftig Haand i med og hjulpet til at nedbryde mangen Skranke, f. Ex. Toldlinier o. s. v. J et saa ædelt Øiemed, som det foreliggende, hvorved den danske Nation, der er bleven nedtrykt ved saa mange foregaaende Tilskikkekser, kunde have gjenvundet noget Mod og med Hensyn til dens Lidenhed, en velgjørende Beroligelse, havde man af vor Regiering ikke alene ventet Tolerance, men endog en beskyttende og hjælpende Haand. Sandelig, det synes de Fleste, at det danske Folk fortjener større Tillid, end Kancelliet har troet at kunne skjænke det. Men man er ogsaa i Almindelighed af den Mening, at Hs. Majestæt ikke sauktionerer det Skete, han er selv den ædleste Skandinav, Oplysningens og Folkelykkens fuldtro Ven. (Dn.)J norske Rigstidende hedder det fra Bergen under 12. Juli. J Eftermiddags Kl. 5 samledes udenfor Overlærer Sagers Huus, hvor Oehlenschlager da befandt sig til Middag, en temmelig anseelig Mængde Embedsmænd, Studenter og Candidater, samt en Deel andre Beundrere af Oehlenschlagers Muse, i det Hele henved 150 Mennesker, for ved et "Længe leve!" og Afsyngningen af en Sang at hilse og hædre den navnkundige Skjald.
Ribe Stifts Adresseaviser, 1843-07-31
Thorvaldsens Museum er nu saavidt fremmet, at Publikum kan tage de enkelte færdige Dele i Øiesyn. Saaledes besøges i disse Dage den prægtige, saakaldte Christushalle", bestemt for Statuerne: Christus og Apostlerne. - Til Efteraaret ventes vor udmærkede Landsmand, Maleren Constantin Hansen, hjem, efter en 8 Aars Kunstreise. Strax efter Hjemkomsten vil han give sig ifærd med det ham overdragne Hverv, at dekorere Universitetsbygningens Vestibule og Solennitetssal med Malerier. (Aarh. A.)¬
Ribe Stifts Adresseaviser, 1843-07-31
J disse Dage sees i Steenhuggermester BechersVærksted paa Marmorpladsen i Kbhvn. et Monumenopstillet, som Grev Bille-Brahe i Fyen har bestemt for Vaabenhuset i Kirken i Svaninge. Ved denne Kirke, som for nogle Aar siden er bleven restaureret af Prof. Hetsch, var den bekiendte Hans Madsen i sin Tid ansat som Præst, og Greven vilde ved dette Monument ikke blot give selve Kirken mere Jnteresse, idet han forevigede Hans Madsens berømte Handling, men ogsaa have et Værk af Thorvaldsen, som da giør Kirken dobbelt seeværdig. Paa forrige Aars Udstilling var Basrelieffet at see i Gibs, nu har Hr. Dalhoff udført det i Bronce, og Hr. Becher har, efter Prof. Hetsch's Tegning, modelleret Jndfatningen i gothisk Stiil og ladet den udføre i sit Værksted af bremer Sandsteen. (Rd. A.) Orla Lehmann skal i Jtalien have forlovet sig med en dansk Dame. (Aalb. A.)
Ribe Stifts Adresseaviser, 1843-07-31
Nyerups Literaturlexicon indeholder Oplysning om at Familien Scavenius i Grunden er blevet adlet engang tidligere; men det var kun paa Latin, istedetfor at det nu først 1843 er skeet paa Dansk. Familiens oprindelige Navn har nemlig været Skabo, fordi den stammer fra - Skagen. Deraf latiniseredes Scavenius og heraf daniseredes de Scavenius. Altsaa - den Mand, Peter Brønnum de Scavenius der anseer Godseierpidskens Dands paa Huusmændenes Ryg for en Nødvendighed - han nedstammer selv fra en Huusmand Skabo, da Skagen nok aldrig har frembragt hverken Godseiere, Kammerherrer, eller Adelsmænd, men kun Huusmænd. (Forp.)
Ribe Stifts Adresseaviser, 1843-07-31
En Arbeidsmand i Kbhvn, har ret trukket Rus med Politiet. Han gik i Vinter til Kjøge for at sælge nogle Bønderhuer, som hans Kone havde broderet, solgte dem ogsaa for 7 Rbd., men kom hjem med den Fortælling, at han ved Skillingskroen var bleven overfaldet og frataget Pengene. Vedkommende Politimester optog Forhør i Skillingskroen, men der vidste man ikke noget om Overfaldet, hvorimod man vel erindrede, at en Person den opgivne Nat havde tabt endeel Penge i Spil til nogle Bønder fra Vordingborg-Egnen. Disse Bønder fik man opspurgt, og de bekræftede Rigtigheden af det Forklarede. Ved benegtede Personen i Førstningen det Forklarede, men har dog endelig indrømmet, at han i een Nat har bortspillet sin Kones hele Vinterfortjeneste, og har tillige havt den Fornøielse at sætte Politiet Kbhvn., i Thune Herred og i Vordingborg i Bevægelse. (O. T. A.)
Ribe Stifts Adresseaviser, 1843-07-31
Onsdagen den 26. Julii, Eftermiddag Kl. 4, opkom i Overkrigscommissair Høegh Guldbergs Fyrværkeri Establissement ved Vordingborg, ved Friction under Forarbeidelsen af Fyrværkeristykker, Jld, og faa Øieblikke efter sprang den Ende af Bygningerne, hvor hans Oplag for Fyrværkeri=Ingredientser opbevaredes, i Luften. Af Krudtbeholdning var der ikke meget, men en betydelig Masse af Salpeter, færdige Stjerner m.m., gjorde Explosionen voldsom. Ved Fuldmægtig Clausens Aandsnærværelse og Mod reddedes ud af den brændende Bygning for flere Tusinde Rigsbankdaler færdige Fyrværkerier, og bleve derved uberegnelige Ulykker forebyggede. En straatækt Ladebygning, der stod 50 Alen derfra, antændtes, da Vinden har paa, og afbrændte. Denne var ikke assureret, ligesom Hr. Høegh Guldberg iaar intet havde assureret. - Det kan ikke være andet end beklageligt, at det eneste Establissement i sit Slags her i Landet, og hvorved mange Familiefædre havde deres stadige Underhold, saaledes er standset; imidlertid kunne vi ifølge paalidelige Kilder forsikkre, at intet Menneske derved kom til Skade, ihvorvel 6 Arbeidere vare beskjæftigede i Fabrikken da Explosionen skeete, og over 20 Mennesker beboede de omliggende Bygninger.
Ribe Stifts Adresseaviser, 1843-07-31
Explosionen blev iøvrigt bemærket endog i Gaabense paa Falster. (B. T.) Jgaar Aftes, skrives der i "Kiel. C. Bl. af 22ds. blev Prof. Martensen, der opholdt sig i Kiel paa et Besøg hos sin Ven Prof. Dorner, modtaget af de derværende theologiske Studerende, til hvilke foruden Studerende af alle Fakulteter ogsaa Medlemmer af Kiels Liedertafel havde sluttet sig, med en Sang og et Hoch. Den Studerende, som udbragte Hochlet, hilsede ham som den hædrede og begeistrede Lærer af fri og dog indholdsrig Theologie, den Theologie, som tilhører Fremtiden og hvem Fremtiden og tilhører. Næsten paa samme Tid, som Professor Dorner er fremtraadt med saa stor Virkning ved Kiels Universitet, har han i lige Aand, med lige Kraft vakt et nyt videnskabeligt Liv iblandt de theologiske Studerende ved Kjøbenhavner-Høiskolen. Og ikke mindre vidnede hans Skrifter om, hvor herlig og fri Theologien gestalter sig for ham. "Dybt af Mystiken", sagde bl. A. Taleren, øser De, den tydske Philosophie forplanter De til det fjerne Land og giver den Borgerret i Theologien, og alle Deres Gaver helliger De den ene evangeliske Kirke." Til Slutningen udtalte han det Ønske, at den høitagtede Mand maatte leve længe, Kirken til Held. – Prof. Martensen frembar, dybt bevæget, sin Tak og henviste til de indre Baand, som broderligt forenede den tydske og danske Nation, og stedse maatte opfordre begge til giensidig Anerkjendelse, med Bevarelse af deres bestemte Eiendommelighed. Et saadant Baand, som forener Nationerne, er ogsaa Videnskaben; hvorden i Sandhed blev pleiet, kunde derfor hiin Anerkjendelse ikke udeblive. Han sluttede med et "Hoch for Kiels Universitet. – "Kiel. C. Bl." seer i Ovennævnte og et Vidnesbyrd om, i hvilken Aand det ledigt blevne Professorat ønskes besat. Turde man heller ikke haabe, siger det, at vort Universitet kunde faae Prof. Martensen selv, saa er det dog den videnskabelige Retning, som han som Dorners Aandsbeslægtede repræsenterer i Theologien, for hvilken den almindelige Jnteresse her høit og offentligt har udtalt sig.
Ribe Stifts Adresseaviser, 1843-07-31
"Flensb. Zeit." beretter fra Husum som anthentisk, at Hr. Kapitain og Digeinspektør Petersen er bleven beordret af Regeringen til at tage fat paa Anlægget af Havnebassinet, da Omkostningerne dertil ere bevilgede.
Ribe Stifts Adresseaviser, 1843-07-31
J "Rendsb. Wl." antages, i en Skrivelse fra Kiel, at det slesvigholsteenske Ridderskab i Forening. med de øvrige Besiddere af adelige Godser, i en d. A. Juli afholdt Forsamling har besluttet at anvende deres Tolderstatnings-Penge til Oprettelsen af den slesvigholsteenske Landbank, i det mindste vidste man bestemt, at Præsidenten, Klosterprovst Grev "Reventlow Preetz, havde erklæret sig derfor, D. 18. Julii skjød sig i Kiel en Dragon, efter kort iforveien at have udstaaet en Pryglestraf. Naturligviis har dette Tilfælde paany opvakt Ønsket om det barbariske Pryglesystems Afskaffelse saavel i Militær standen som hos Civile. (K. Crrsp.)
Ribe Stifts Adresseaviser, 1843-07-31
Løverdagen den 22. d. M., om Eftermiddagen, indstrandede for Faltring ved Lemvig et ballastet tremastet Skib, kommende fra London, bestemt til Hjemstedet Drammen, ført af Capitain Blom. Efterat Mandskabet, 11 Mand, havde forladt Skibet, blev det strax ganske sønderslaaet. (Rakb. A.)
Ribe Stifts Adresseaviser, 1843-07-31
Ledigt Embede. Told- og Consumtions=Kasserer Embedet i Præste, Gage 1100 Rbd., Caution i anordningsmæssige Effecter 2500 Rbd. Kassereren er forpligtet til at holde en Clareringsbetjent ved Fars Strand, hvor der gives ham fri Bolig, og til hvis Lønning der er bevilget Kassereren, 300 Rbd. aarlig. (B. T.)
Ribe Stifts Adresseaviser, 1843-07-31
Døde. J Kjøbenhavn: Kgl. Bygnings- og Materialforvalter, Kammerraad A. Bøhling, 60 Aar; Politidirektør, Etatsr. Bræstrups Datter, Erasmine, 1 eth. Aar; Stud. Theol. C. M. Durhuus, 24 Aar; Tobakspindersv. H. Alme gaard, 51 Aar, Kirstine S. Picher født Lindberg, 62 Aar; Johanne B. Brandt født Berlin, 85 Aar; Anne C. A. Severin født Petersen, 35 Aar; Slagterm. L. F. Aminde, 43 Aar; Malersv. R. F. Aagaard, 21 Aar; Tømmerskriver L.A. Holst, 51 Aar, Værtshh. N. P. Lausen. J New-Orleans: Styrmand F. Barfred (af Benzonsdal), 24 Aar. J Holbek: Forligelseskommissær, forhenv. Kbmd. R. Petersen, 69 Aar. J Hirschholm, Sophie Zøylter. J Kjerteminde: Elise A.P. Svitzer, 3 Aar. J Assens Tobaksfabrikør P. Petersen, 58 Aar. Paa Wellingsbyttel, Forvalter N. F. Jansen. Altona, Etatsraadinde Marie S. v. Aspern født Hartog, 66 Aar. Paa Buderupgaard: Ane M. Nissen. J Randers. Mette M. Guldberg, 18 Aar. J Udbyhøi; Sømand A. Schifter, 71 Aar. J Skive: Anna M. Bøie født Jensen, 78 Aar. J Kolding: Enkemad. A. M. Warberg født Friis, 822 Aar.
Ribe Stifts Adresseaviser, 1843-07-31
Ribe. Døbte. J Domkirken d. 26. Julii, Adjunct, Cand. Theol. C. L. T. Jacobis Søn, Carl Hugo Edvin Jacobi. Fadd. Barnets begge Forældre, Frøken M. Thalbitzer og Pastor Pontoppidan. D. 30. Lanst Jensens Datter, Helene Cathrine Jensen af Østervedsted. Fadd. Pigerne M. Christensdatter og K. N. Fjedsted af Østervedsted, Pigen H. C. Mikkelsen og Gid. N. Jensen af Gersdorfsgave i Fardrup, Ungkarlene A. H. Tydsk af Østervedsted og J. Nielsen af Holsted. S. D., Vognmand C. S. Ebbesens Datter, Ane Kirstine Ebbesen. Fadd. Mad. S. C. M. Simonsen, K. Thomsen, Fragtfoermand A. Michelsen og Handelsbetjent C. Simonsen.
Ribe Stifts Adresseaviser, 1843-07-31
Copulerede. J Domkirken d. 29. Juli, Grovsmedmester Mads Petersen og Pigen Ane Beate Bernbom.
Ribe Stifts Adresseaviser, 1843-07-31
Ribe Torvepriser d. 29. Juli. Rug pr. Td. 3 Rd. 40 ls.; Byg 2 Rd. - s.; Havre Boghvedegryn, 1 Rd. 32 ls; Boghvede, pr. Skp. - Byggryn 26 s.; Smør pr. Pd. 5 enh. ls.; Æg 4 enh. ls. Snesen.
Ribe Stifts Adresseaviser, 1843-07-31
Bekjendtgjørelser. Hvor Eftergræsningen for 3 Køer paa Ribe Holme, samt noget paa Roden staaende Havre er tilleie og tilkjøbs, anviser Adressekontoiret. Peder Herslev, Etatsraad, Byfoged i Veile, Herredsfoged i Nørvang Tørrild Herreder. Gjør vitterligt: At for mig andrager Hospitalsforstander Procurator Borch i Veile, hvorledes det, som befalet Sagfører for Aftægtsmand Rasmus Christophersen, Trykt i Ribe hos Chr. sal. Hyphoff. paa Skovbølling Mark, samt i Medhold af kongelig allernaadigst Bevilling af 21de Marts d. A., paaligger ham, at erhverve Mortificationsdom paa een, under bemeldte Rasmus Christophersens Navn, den 7de Januar 1834, til Dennes nu afdøde Søn, Christen Christopher Rasmussen for 480 Rbd. r. S. udstædt, inden Nørvang Tørrild Herreders Ret den 17de Januar f. A. læst, Obligation, hvorved er givet 1ste Prioritets Panteret i Huset Marienlund med Underliggende paa Grauengaards Hede, Skovbølling Mark i Jellinge Sogn, hvilken Obligation R. Christophersen ikke mindes at have udstædt, og som nu ikke kan skaffes tilstæde. Thi indstævnes herved, i Overeensstemmelse med den paaberaabte Bevilling, med Aar og Dags Varsel den eller de som maatte være i Besiddelse af forommeldte Panteobligation, at møde for Nørvang Torrild Herreders Ret, som holdes paa Veile Raadhuus den sidste Tingdag i November Maaned 1844 Kl. 10 Formiddag, for med det ovennævnte Gjælds beviis at fremkomme og lovlig Adkomst dertil at beviisliggjøre, da Samme i modsat Fald efter Citantens nærmere nedlæggende Paastand, og i Henhold til den ovennævnte allernaadigste Bevilling, ved Dom vil blive mortificeret til Udslettelse af Pantebogen.
Ribe Stifts Adresseaviser, 1843-07-31
Laugdag og Forelæggelse er afskaffet ved Forordningen af 3die Juni 1796.
Ribe Stifts Adresseaviser, 1843-07-31
Da Sagen er beneficeret udstædes denne Stævning paa ustemplet Papiir. Til Bekræftelse under mit Navn og Embedssegl. Nørvang Torrild Herreders Contoir i Veile, den 26de Juli 1843. Hersleb. (L. S.)
Ribe Stifts Adresseaviser, 1843-07-31
Licitation. Torsdagen den 17de August næstkommende om Formiddagen Kl. 10 bliver i Løve Herreds Tingstue i Bredebroe foretaget offentlig Licitation over Reparationsarbeide ved 3de offentlige Broer her i Herredet, samt over Leverancen af de dertil behøvende Materialier af Bielker, Pæl og Planker samt Smedearbeide. Hvilket herved bekjendtgjøres til Efterretning for Lysthavende, som ville møde bemeldte Tid og Sted. Løve Herredskontoir i Harris, d. 24 Juli 1843. Brasen.
Ribe Stifts Adresseaviser, 1843-07-31
Næstkommende Onsdag den 2den August om Eftermiddagen Kl. 3 afholdes i Ribe Kjær den sidste Auction for indeværende Aar over en Qvantitet strøgne Klyne. Ved samme Auction udleies tillige nogle Lodder til Høslæt. Ribe, d. 27 Juli 1843. Communalbestyrelsen. Underviisning for Bøndersønner.
Ribe Stifts Adresseaviser, 1843-07-31
Dersom een eller anden Bonde ønskede, at hans Søn maatte deeltage i Underviisningen hos mig, da ville han henvende sig til mig for at træffe nærmere Aftale. Medolden, d. 24 Juli 1843. Haagen.
Ribe Stifts Adresseaviser, 1843-07-31
Damp Chocolade, udarbeidet til den fuldkomneste Fiinhed i den Deichmannske Handels Chocolade-Fabrik ved Kjøbenhavn, erholdes til Fabrikpriserne, 2 Mk. a 8 Mk. pr. Pd., hos Hr. Edv. Hoffmann i Varde; P. F. Naboe i Ringkjøbing; M. Kleisdorff i Ribe.
Ribe Stifts Adresseaviser, 1843-07-31
Skipper J. J. Fischer afgaaer herfra til Altona Løverdagen d. 5. August næstk., medtagende Fragtgods.
Ribe Stifts Adresseaviser, 1843-08-02
Nibe Stifts Avis og Avertissements-Tidende. Udgivet af Chr. sal. Hyphoff, redigeret af E. HyphoffOnsdagen den 2 August. No. 90.